60. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 732 της 31 Ιουλ./11 Αυγ. 1980 (ΦΕΚ Α΄ 183) Περί βελτιώσεως της διαδικασίας κατά την έκδοσιν Διοικητικών τινων πράξεων ατομικού χαρακτήρος επί αντικειμένων αρμοδιότητος Υπουργείου Εθνικής Αμύνης. Έχοντες υπ’ όψει: 1.Τας διατάξεις της παρ. 1β του άρθρ. 2 του Νομ. 865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του Δημοσίου». 2.Την υπ’ αριθ. 627/1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εθνικής Αμύνης, αποφασίζομεν: Άρθρον Μόνον.-Τα κατωτέρω θέματα, δια την ρύθμισιν των οποίων απαιτείται, κατά τας κειμένας διατάξεις, ατομικού χαρακτήρος Π.Δ./γμα, εκδιδόμενον τη προτάσει του Υπουργού Εθνικής Αμύνης, ρυθμίζονται εφεξής δι’ αποφάσεως του Υπουργού τούτου, δημοσιευομένης δια της Εφημερίδος της Κυβερνήσεως. α.Θέσις εκτός οργανικών θέσεων Αξιωματικών των Ε.Δ. (άρθρ. 42 Ν.Δ. 178/69), ως αντικατεστάθη δια του άρθρ. 14 του Νόμ. 572/77. β.Εκ των θεμάτων, των προβλεπομένων υπό της Νομοθεσίας περί Καταστάσεων Αξιωματικών των Ενόπλων Δυνάμεων: (1)Θέσις Αξιωματικών εις καταστάσεις της υπηρεσίας γραφείου, της υπηρεσίας ξηράς και της υπηρεσίας εδάφους (άρθρ. 9, 14, 15, 16 Ν.Δ. 1400/73). (2)Θέσις Αξιωματικών εις κατάστασιν ελαφράς υπηρεσίας (άρθρ. 14α Ν.Δ. 1400/73) ως τούτο προσετέθη δια του άρθρ. 3 Ν.Δ. 145/74). γ.Εκ των θεμάτων των προβλεπομένων υπό της Νομοθεσίας «Περί Εθνικής Αντιστάσεως»: (1)Κύρωσις Αποφάσεων Επιτροπής Κρίσεως και υποεπιτροπών, δια των οποίων αναγνωρίζονται Εθνικαί Ανταρτικαί ομάδες (ΕΑΟ), Εθνικαί Οργανώσεις Πληροφοριών και Δολιοφθοράς (ΕΟΠΔ), Εθνικαί Οργανώσεις Εσωτερικού (Ε.Ο.Ε.), Γενικοί Αρχηγοί, Αυτοτελείς Αρχηγοί και Μέλη Διοικουσών ή Εκτελεστικών Επιτροπών ΕΑΟ, ΕΟΠΔ και ΕΟΕ ως και Αυτοτελείς οπλαρχηγοί Ε.Α.Ο. (άρθρ. 12 παρ. 3α Ν.Δ. 179/69). (2)Απονομή ηθικών αμοιβών εις Δήμους ή Κοινότητας αι οποίαι δια των κατοίκων αυτών συνέβαλον εις τους αγώνας Εθνικής Αντιστάσεως (άρθρ. 17 παρ. 6 Ν.Δ. 179/69). δ.Εκ των θεμάτων των προβλεπομένων υπό της Νομοθεσίας περί Εφέδρων Αξιωματικών των Ενόπλων Δυνάμεων του Στρατού Ξηράς: (1)Μεταβολαί εις το Στέλεχος των Εφέδρων Αξιωματικών, περί εγγραφής, μετατάξεως και χρησιμοποιήσεως δια βοηθητικάς υπηρεσίας (αρθρ. 4 Α.Ν. 833/37). (2)Μετάταξις Εφέδρων του Στρατού Ξηράς εξ εφεδρείας Αξιωματικών εις Σώμα Φροντιστών (αρθρ. 9 παρ. 3 Α.Ν. 833/37). (3)Μετάταξις Εφέδρων Αξιωματικών του Στρατού Ξηράς εις την εφεδρείαν της Πολεμικής Αεροπορίας (άρθρ. 4 Α.Ν. 245/1936 και άρθρ. 2 Α.Ν. 2807/41). (4)Εγγραφή εις την εφεδρείαν των μαχίμων Αξιωματικών Αεροπορίας Ελλήνων το γένος, οι οποίοι υπηρέτησαν ως Ιπτάμενοι Αξιωματικοί εις ξένους στρατούς (άρθρ. 9 ΑΝ 245/1936). (5)Εγγραφή εις εφεδρείαν Πολεμικού Ναυτικού Κατωτέρων Αξιωματικών ανακληθέντων εις ενέργειαν (άρθρ. 1 Ν.Δ. 2471/1953). ε.Μετατάξεις Ιπταμένων Υπαξιωματικών Πολεμικής Αεροπορίας εις ένα των Κλάδων Προσωπικού εδάφους (άρθρ. 12 παρ. 2 Νόμ. 8342/53). (Αντί για τη σελ. 26,403)  Σελ. 26, 403(α) Τεύχος Ζ61-Σελ. 111 Υπουργείο Εθνικής Άμυνας 36.Α.α.59-60 28 